Държавен вестник, бр. 71, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  71
та или на условията на технологичния процес,
охлаждане на ядреното гориво или на радиоак-
тивните вещества и задържане на радиоактив-
ните вещества в определените граници.
22. “Ядрено-опасен режим” е режим на екс-
плоатация на ядреното съоръжение, който може
да доведе до ядрена авария.
ЗАКЛЮЧИТЕЛНИ РАЗПОРЕДБИ
§ 2. Наредбата отменя Наредба № 2 на Ко-
митета за използване на атомната енергия за
мирни цели за случаите и реда за уведомяване
на Комитета за използване на атомната енер-
гия за мирни цели за експлоатационни измене-
ния, събития и аварийни състояния, свързани с
ядрената и радиационната безопасност (обн.,
ДВ, бр. 26 от 1988 г.; попр., бр. 28 от 1988 г.).
§ 3. (1) Нарушенията на наредбата се уста-
новяват с актове, съставени по реда на Закона
за безопасно използване на ядрената енергия
и Закона за административните нарушения и
наказания.
(2) Неизпълнението на изискванията на на-
редбата се наказва като административно на-
рушение по смисъла на чл. 140 ЗБИЯЕ, освен
ако не подлежи на по-тежко наказание.
§ 4. Председателят на Агенцията за ядрено
регулиране дава указания за прилагането на
наредбата и издава ръководства, методики и
други документи за нейното прилагане.
§ 5. Лицензиантите или титулярите на раз-
решения привеждат в съответствие с изисква-
нията на наредбата своята система за събира-
не, регистрация, разследване, анализ и оценка
на събитията, както и за определяне и прилага-
не на коригиращите мерки за предотвратяване
на повторното им възникване в срок една годи-
на от датата на обнародването на наредбата в
“Държавен вестник”.
§ 6. Наредбата се издава на основание чл. 19,
ал. 1, т. 8 от Закона за безопасно използване на
ядрената енергия.
40443
ПОСТАНОВЛЕНИЕ № 189
ОТ 30 ЮЛИ 2004 Г.
за приемане на Наредба за аварийно планира-
не и аварийна готовност при ядрена и радиа-
ционна авария
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за аварий-
но планиране и аварийна готовност при ядрена
и радиационна авария.
Министър-председател:
Симеон Сакскобургготски
За главен секретар на Министерския съвет:
Галина Маринска
НАРЕДБА
за аварийно планиране и аварийна готовност
при ядрена и радиационна авария
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят:
1. условията и редът за разработване на ава-
рийни планове;
2. лицата, които прилагат аварийните пла-
нове, и техните задължения;
3. действията и мерките за ограничаване
(локализиране) и ликвидиране на последиците
от ядрена или радиационна авария, наричана
по-нататък “авария”;
4. начините за информиране на населението;
5. редът за поддържане и проверка на ава-
рийната готовност.
(2) С наредбата се определя и редът за взаи-
модействие между лицензианта или титуляря на
разрешение по Закона за безопасно използване
на ядрената енергия (ЗБИЯЕ) и централните и
териториалните органи на изпълнителната власт
при прилагане на мерките по ал. 1, т. 3.
Чл. 2. (1) Действията и мерките за ограни-
чаване и ликвидиране на последиците от ава-
рия се планират, определят и прилагат въз ос-
нова на оценката на радиационния риск и вида
на съоръжението, категорията на радиоактив-
ния източник съгласно приложение № 1, обек-
та или дейността, пораждащи риска, както и от
класа на аварията.
(2) За оптимизиране на изискванията към
действията и мерките по ал. 1 и за целите на
аварийното планиране обектите, съоръжения-
та и дейностите се категоризират в една от след-
ните рискови категории:
1. рискова категория I—ядрени съоръжения,
в които постулирани изходни събития на пло-
щадката, включително изходни събития с мно-
го малка вероятност за възникване, могат да
доведат до авария със значително изхвърляне
на радиоактивни вещества в околната среда и
тежки детерминистични здравни ефекти извън
площадката;
2. рискова категория II—обекти, в които
аварийните събития на площадката могат да
доведат до авария, при която прогнозираната
доза може да надхвърли границите на дозите за
населението извън площадката, определени за
нормални условия в наредбата по чл. 26, ал. 3
ЗБИЯЕ, при което се изисква прилагане на
неотложни защитни мерки на площадката;
3. рискова категория III—обекти, в които
аварийните събития на площадката могат да
доведат до авария, при която прогнозираната доза
може да надхвърли границите на дозите за пер-
сонала, определени за нормални условия в на-
редбата по чл. 26, ал. 3 ЗБИЯЕ, и/или до замър-
сяване с радиоактивни вещества на площадката
и прилагане на неотложни защитни мерки;